turjo4nis/wikipedia-bn-dump-20250701 huggingface dataset:
নিগার পুরস্কার

নিগার পুরস্কার পাকিস্তানে চলচ্চিত্রের জন্য প্রদেয় সবচেয়ে পুরানো এবং অফিসিয়াল সম্মননা, যা চলচ্চিত্রের সাথে জড়িত ব্যক্তিবর্গকে প্রদান করা হয়।  ১৯৫৮ সালে চলচ্চিত্র বিষয়ক পত্রিকা "নিগার"-এর তৎকালীন সম্পাদক ইলিয়াস রাশিদী চলচ্চিত্রে কর্মরতদের সম্মান জানানোর জন্য এই পুরস্কারের প্রবর্তন করেন। লাহোরের এভারনিউ স্টুডিও-তে ১৯৫৮ সালের ১৭ জুলাই এই পুরস্কার প্রথম প্রদান করা হয় এবং তখন থেকে ২০০৪ সাল পর্যন্ত প্রতিবছর এটি প্রদান করা হতো। ১৯৯০ সাল থেকে জাতীয় পুরস্কার এবং পরবর্তীতে লাক্স স্টাইল পুরস্কার প্রবর্তন করায় এটির গুরুত্ব কিছুটা ক্ষুণ্ণ হয়েছে। বর্তমানে পাকিস্তানে চলচ্চিত্রের প্রকাশনা অনিয়মিত হওয়াতে নিগার পুরস্কার প্রদান-ও অনিয়মিত।

বিভাগসমূহ 
নিগার পুরস্কার পাকিস্তানে প্রচলিত উর্দু, পাঞ্জাবী, পাশতু এবং সিন্ধি-এই প্রধান চারটি ভাষার বিভিন্ন বিভাগে প্রদান করা হয়:

 সেরা চলচ্চিত্র
 সেরা পরিচালক
 সেরা কাহিনী
 সেরা কাহিনীকার
 সেরা অভিনেতা
 সেরা অভিনেত্রী
 সেরা পার্শ্ব অভিনেতা
 সেরা পার্শ্ব অভিনেত্রী
 সেরা সঙ্গীত পরিচালক
 সেরা সঙ্গীত
 সেরা চিত্রগ্রাহক
 সেরা নারী কণ্ঠশিল্পী
 সেরা পুরুষ কণ্ঠশিল্পী
 সেরা সম্পাদনা
 সেরা আর্ট পরিচালক
 সেরা শব্দগ্রাহক
 সেরা কৌতুক অভিনেতা
 বিশেষ সম্মননা
 ইলিয়াস রাশিদী আজীবন সম্মননা স্বর্ণ পদক

পুন:প্রবর্তন 
ইলিয়াস রাশদীর পুত্র আসলাম ইলিয়াস সাত বছর পর পুনরায় "নিগার পুরস্কার" প্রদানের সিদ্ধান্ত গ্রহণ করেন। ২০১২ সালে ৪০ টি বিভাগে (টেলিভিশনের জন্য ২০ টি এবং চলচ্চিত্রের জন্য ২০ টি) এই পুরস্কার দেয়ার সিদ্ধান্ত নেয়া হয়েছে।

আরও দেখুন 
 নিগার পুরস্কার বিজয়ী বাংলাদেশীদের তালিকা

তথ্যসূত্র

বহিঃসংযোগ 
 নিগার পুরস্কার-এর তালিকা
 পাকিস্তানি চলচ্চিত্র বিষয়ক পত্রিকা
 পাকিস্তানের কলা ও সংস্কৃতি
 ললিউডের অস্কার নিগার (দৈনিক ডন পত্রিকা) 

ললিউড
পাকিস্তানি চলচ্চিত্র পুরস্কার
নিগার পুরস্কার বিজয়ী
১৯৫৮-তে স্থাপিত পুরস্কার
১৯৫৮-তে পাকিস্তানে প্রতিষ্ঠান
১৯৫৮-এ পাকিস্তানে প্রতিষ্ঠিত
নিগার পুরস্কার বিজয়ী বাংলাদেশীদের তালিকা

নিগার পুরস্কার পাকিস্তানে চলচ্চিত্রের জন্য প্রদত্ত সবচেয়ে পুরানো এবং অফিসিয়াল সম্মননা, যা চলচ্চিত্রের সাথে জড়িত ব্যক্তিবর্গকে প্রদান করা হয়।  ১৯৫৮ সালে চলচ্চিত্র বিষয়ক পত্রিকা "নিগার"-এর তৎকালীন সম্পাদক ইলিয়াস রাশিদী চলচ্চিত্রে কর্মরতদের সম্মান জানানোর জন্য এই পুরস্কারের প্রবর্তন করেন। লাহোরের এভারনিউ স্টুডিও-তে ১৯৫৮ সালের ১৭ জুলাই এই পুরস্কার প্রথম প্রদান করা হয়। বাংলাদেশের স্বাধীনতা লাভের পূর্বে বেশ কয়েকজন চলচ্চিত্র কর্মী এই পুরস্কারটি লাভ করেন।

পুরস্কার বিজয়ীদের তালিকা  
১৯৫৮ সাল থেকে এই পুরস্কারটি প্রদান করা হচ্ছে। বাংলাদেশীদের মধ্যে (তৎকালীন পূর্ব পাকিস্তানি / স্বাধীনতা-পরবর্তীতে বাংলাদেশে আগত) সর্বপ্রথম শবনম এবং সুভাষ দত্ত এই পুরস্কারটি লাভ করেন১৯৬২ সালে সেরা পার্শ্ব অভিনেত্রী ও সেরা কৌতুক অভিনেতা হিসেবে। পাকিস্তানের চলচ্চিত্রে সর্ব্বোচ্চ এই পুরস্কারটি যারা যারা পেয়েছেন তারা হলেনঃ

১৯৬২ 
 শবনম - সেরা পার্শ্ব অভিনেত্রী
 সুভাষ দত্ত - সেরা কৌতুক অভিনেতা

১৯৬৩ 
 রবিন ঘোষ - সেরা সঙ্গীত

১৯৬৪ 
 সুমিতা - সেরা পার্শ্ব অভিনেত্রী

১৯৬৫ 
 শবনম - সেরা পার্শ্ব অভিনেত্রী

আরও দেখুন 
 নিগার পুরস্কার

তথ্যসূত্র

বহিঃসংযোগ 
 নিগার পুরস্কার-এর তালিকা

নিগার পুরস্কার বিজয়ী
মেটফরমিন

মেটফরমিন (বিপি, ) একটি বাইগুয়ানাইড বর্গের অ্যান্টি-ডায়াবেটিক ওষুধ। এটি টাইপ ২ ডায়াবেটিস রোগীর ক্ষেত্রে নির্বাচিত ওষুধ।  ওষুধটি একমাত্র ডায়াবেটিসের ওষুধ যা একই সাথে রক্তের লো ডেনসিটি লিপোপ্রোটিন নামক কলেস্টেরল এবং ট্রাইগ্লিসারাইডের মাত্রা কমিয়ে হৃদরোগের সমস্যাকে কিছুটা হলেও প্রতিরোধ করে। প্রত্যহ দরকারি ওষুধের ক্ষেত্রে বিশ্ব স্বাস্থ্য সংস্থার একটি মডেল তালিকা আছে। এই ওষুধটি সেই তালিকার অন্তর্গত। আর মাত্র একটি অ্যান্টি-ডায়াবেটিক ওষুধ এই তালিকায় আছে, তা হল গ্লিবেনক্লামাইড।

রসায়ন 

সাধারণত মেটফরমিন সংশ্লেষণ করা হয় ডাইমিথাইল্যামিন হাইড্রোক্লোরাইড এবং ২-সায়ানোগুয়ানিডিন এই দুটি যৌগকে উত্তপ্ত করে। ১৯২২ সালে এই পদ্ধতিটি বর্ণিত হয়েছিল।

গঠন 

অনেকদিন ধরেই মেটফরমিনের টটোমারিক গঠন ভুলভাবে উপস্থাপন করা হচ্ছিল। ২০০৫ সালেই প্রথম এটি সঠিকভাবে উপস্থাপন করা হয়। আসলে সঠিক টটোমার আর ওই টটোমারটির মাঝে স্থিতিশক্তির পার্থক্য ৩৭ কিলোজুল/মোল। এটি মিটফরমিন হাইড্রোক্লোরাইড হিসেবে দেয়া হয়। ২০০৯ সালের একটি গবেষণাপত্রে এটির গঠন সম্পর্কে জানা যায়। এটি অনুসারে: এর ইলেকট্রনিক গঠন এর প্রোটনসহ যে গঠনটি; তার থেকে আলাদা। নিরপেক্ষ অবস্থাটি একটি কনজুগেটেড সিস্টেম মাত্র। প্রোটন যোগ হবার পরপরই: প্রথমত, এই কনজুগেটেড সিস্টেমটি ভেঙ্গে যায়। দ্বিতীয়ত, এদের আন্তঃআণবিক হাইড্রোজেন বন্ধন ভেঙ্গে যায়। তৃতীয়ত, অণুটি নন-প্লানার হয়ে যায়।

ইতিহাস 

বাইগুয়ানাইড জাতীয় ওষুধগুলোর প্রাকৃতিক উৎস ফ্রেঞ্চ লাইলাক (বৈজ্ঞানিক নাম: Galega officinalis) নামক একটি গুল্ম। এই গাছটি ইউরোপীয় লোকজ ওষুধ হিসেবে ব্যবহৃত হয়েছে।

বৈজ্ঞানিক নথিপত্রে মেটফরমিন প্রথম বর্ণিত হয়েছিল ১৯২২ সালে। এটির বর্ণনা করেছেন এমিল ওয়ার্নার এবং জেমস বেল। সেটি অবশ্য এন,এন-ডাইমিথাইলগুয়ানাইড সংশ্লেষণের বাইপ্রোডাক্ট হিসেবে। ১৯২৯ সালে স্লোট্টা (Slotta) এবং শেশে (Tschesche) দেখান যে, খরগোশের রক্তের গ্লুকোজ এটি কমাতে সক্ষম। একই সাথে তারা এটি দেখেন যে এটি এ পর্যন্ত আবিষ্কৃত সবচেয়ে কার্যকরী বাইগুয়ানাইড ধরনের ওষুধ। তবে এই পর্যবেক্ষণটি সবাই ভুলে যেতে থাকে। সিনথ্যালিন নামক একটি গুয়ানাইড ইতোমধ্যে বেশ নাম কুড়োয়। আবার ইনসুলিন এদিকে ডায়াবেটিসের চিকিৎসায় জনপ্রিয়তা পেতে থাকে।

ফার্মাকোলজি

ব্যবহার

পার্শ্বপ্রতিক্রিয়া

তথ্যসূত্র

বহিঃসংযোগ 

 
 Metformin drug information from Lexi-Comp. Includes dosage information and a comprehensive list of international brand names
 U.S. National Library of Medicine: Drug Information Portal – Metformin

ঔষধ প্রস্তুতি ও ব্যবহার বিজ্ঞান
ঔষধ
বিশ্ব স্বাস্থ্য সংস্থার অপরিহার্য ঔষধ
শাহবাজ আহমেদ

শাহবাজ আহমেদ (Urdu: شہباز احمد) (জন্ম: ১ সেপ্টেম্বর ১৯৬৮ - ) একজন পাকিস্তানি পুরুষ হকি খেলোয়াড়। হকি খেলায় তাকে সর্বকালের সেরা আক্রমণভাগের খেলোয়াড় হিসেবে বিবেচনা করা হয়। তিনি পাকিস্তান জাতীয় দলে ১৯৮৬ সালে যোগ দেন এবং অধিনায়ক হিসেবে ১৯৯৪ সালের পুরুষ হকির বিশ্বকাপ জয় করেন।

"হকির ম্যারাডোনা" হিসেবে খ্যাত শাহবাজ আহমেদ পাকিস্তান হকি দলের হয়ে ১৯৮৬, ১৯৮৭, ১৯৮৮ ও ১৯৮৯ সালের চ্যাম্পিয়ন্স ট্রফিতে; ১৯৮৯ সালে নয়াদিল্লীতে অনুষ্ঠিত ৩য় এশিয়া কাপ হকিতে; ১৯৯০ সালে লাহোরে অনুষ্ঠিত ৭ম বিশ্বকাপ হকিতে; ১৯৯০ সালে আর্মস্টার্ডামে অনুষ্ঠিত বিএমডাব্লিউ ট্রফিতে; ১৯৯০ সালে বেইজিং-এ অনুষ্ঠিত ১১তম এশিয়ান গেমস্‌-এ; মেলবোর্ন-এ অনুষ্ঠিত ১২তম চ্যাম্পিয়ন্স ট্রফিতে এবং ১৯৯৪ সালে সিডনীতে অনুষ্ঠিত ৮ম বিশ্বকাপ হকি প্রতিযোগিতায় অংশগ্রহণ করেন। তিনি সিডনীতে অনুষ্ঠিত ৮ম বিশ্বকাপ হকি প্রতিযোগিতায় তার বিখ্যাত কুশলতা প্রদর্শন করেন অস্ট্রেলিয়া দলের বিপক্ষে।

অর্জন, পুরস্কার ও সম্মননা 
শাহবাজ ১৯৮৮ সালের সিউল, ১৯৯২ সালে এবং ১৯৯৬ সালের তিনটি গ্রীষ্মকালীন অলিম্পিক প্রতিযোগিতার হকি ইভেন্টে অংশ নেন এবং ১৯৯২ সালের অলিম্পিক-এ ব্রোঞ্জ জয়ী দলের অধিনায়ক ছিলেন। 

শাহবাজ ১৯৯০ সালে লাহোরে অনুষ্ঠিত ৭ম বিশ্বকাপ হকি প্রতিযোগিতার সেরা খেলোয়াড় নির্বাচিত হন এবং বিএমডাব্লিউ ট্রফি জয় করেন এবং ১৯৯৪ সালে সিডনীতে অনুষ্ঠিত ৮ম বিশ্বকাপ হকি প্রতিযোগিতায়ও সেরা খেলোয়াড় নির্বাচিত হন এবং বিএমডাব্লিউ ট্রফি জয় করেন। দলীয়ভাবে তিনি ১৯৮৯ সালে দিল্লীতে অনুষ্ঠিত ৩য় এশিয়া কাপ হকিতে স্বর্ণ পদক; ১৯৯০ সালে বেইজিং-এ অনুষ্ঠিত এশিয়ান গেমস্‌-এ হকিতে স্বর্ণ পদক; ১৯৮৮ সালে চ্যাম্পিয়ন্স ট্রফিতে রোপ্য পদক; ১৯৯০ সালে লাহোরে অনুষ্ঠিত ৭ম বিশ্বকাপে রোপ্য পদক; ১৯৯০ সালে আর্মস্টার্ডামে অনুষ্ঠিত বিএমডাব্লিউ ট্রফিতে রোপ্য পদক এবং ১৯৯০ সালে অনুষ্ঠিত ৮ম চ্যাম্পিয়ন্স ট্রফিতে ব্রোঞ্জ পদক জয় করেন। তিনি পাকিস্তান দলের হয়ে ১৯৯৪ সালে সিডনীতে অনুষ্ঠিত ৮ম বিশ্বকাপ হকি প্রতিযোগিতায় চ্যাম্পিয়ন এবং সেরা খেলোয়াড়ের পুরস্কার জয় করেন।

শাহবাজ আহমেদকে হকিতে বিশ্বের অন্যতম সেরা আক্রমণভাগের খেলোয়াড় হিসেবে বিবেচনা করা হয়। তিনিই হকির ইতিহাস বিশ্বের একমাত্র খেলোয়াড় যিনি পর পর দুটি বিশ্বকাপে সেরা খেলোয়াড় নির্বাচিত হয়েছেন; লাহোরে অনুষ্ঠিত ৭ম বিশ্বকাপ হকি প্রতিযোগিতা এবং ১৯৯৪ সালে সিডনীতে অনুষ্ঠিত ৮ম বিশ্বকাপ হকি প্রতিযোগিতায় তিনি সেরা খেলোয়াড় নির্বাচিত হন।

তিনি হকিতে পাকিস্তানকে সর্বাধিক খেলায় অধিনায়কত্ব করা খেলোয়াড়; মোট ৩০৪ টি ম্যাচে তিনি দলকে নেতৃত্ব দান করেন।

হকিতে তার অসাধারণ অবদানের জন্য পাকিস্তান সরকার তাকে ১৯৯২ সালে "প্রেসিডেন্টস্‌ প্রাইড অফ পারফরম্যান্স" প্রদান করেন।

আরও দেখুন 
 সোহেল আব্বাস

তথ্যসূত্র

বহিঃসংযোগ 
 পাকিস্তানি হকি লিজেন্ড
 শাহবাজ আহমেদ সম্পর্কে একটি নিবন্ধ
 হকির ম্যারাডোনা

১৯৬৮-এ জন্ম
জীবিত ব্যক্তি
পাকিস্তানি হকি খেলোয়াড়
অলিম্পিক মাঠে পাকিস্তানি হকি খেলোয়াড়
১৯৮৮-তে গ্রীষ্মকালীন অলিম্পিকের হকি খেলোয়াড়
১৯৯২-তে গ্রীষ্মকালীন অলিম্পিকের হকি খেলোয়াড়
১৯৯৬-তে গ্রীষ্মকালীন অলিম্পিকের হকি খেলোয়াড়
হকি মাঠে অলিম্পিক পদকপ্রাপ্ত ব্যক্তি
ফৈসলাবাদের মানুষ
প্রাইড অব পারফরম্যান্স প্রাপক
১৯৯২ গ্রীষ্মকালীন অলিম্পিকের পদক বিজয়ী
এশিয়ান গেমসে স্বর্ণপদক বিজয়ী পাকিস্তানি
এশিয়ান গেমসে রৌপ্যপদক বিজয়ী পাকিস্তানি
এশিয়ান গেমসে ব্রোঞ্জপদক বিজয়ী পাকিস্তানি
১৯৮৬ এশিয়ান গেমসের পদক বিজয়ী
১৯৯০ এশিয়ান গেমসের পদক বিজয়ী
১৯৯৪ এশিয়ান গেমসের পদক বিজয়ী
সোহেল আব্বাস

সোহেল আব্বাস () (জন্ম: ৯ জুন ১৯৭৫ - ) একজন পাকিস্তানি হকি খেলোয়াড়। তিনি রক্ষণভাগের খেলোয়াড় এবং পেনাল্টি কর্নার দক্ষ হিসেবে পরিচিত। সোহেল আব্বাস এক সময় পাকিস্তান হকি দলের অধিনায়কত্ব করেছেন। হকি খেলার ইতিহাসে সর্ব্বোচ্চ গোলদাতা ইহসাবে সোহেল আব্বাস সুপরিচিত এবং ৯ আগস্ট ২০১২ তারিখ পর্যন্ত তার মোট গোলের সংখ্যা ৩৪৮ টি।

অধিনায়কত্ব 
১৪ বছর পাকিস্তান দলে খেলার পর সোহেল আব্বাস ২০১২ সালে পাকিস্তান হকি দলের অধিনায়ক নির্বাচিত হন এবং দলকে সুলতান আজলান শাহ কাপ ও লন্ডন অলিম্পিক গেমস্‌-এ নেতৃত্ব দেন। আব্বাসের দল ২০১২ সালের আজলান শাহ কাপে সপ্তম (সাত দলের মধ্যে) হয় এবং একই ভাবে অলিম্পিকেও তারা সম্পতম হয় স্পেনের সাথে ড্রয়ের মাধ্যমে সূচনা করে।

আরও দেখুন 
 শাহবাজ আহমেদ

তথ্যসূত্র

বহিঃসংযোগ 
 পাকিস্তানি হকি কিংবদন্তি
 পাকিস্তান হকির ওয়েবসাইটে সোহেল আব্বাস সম্পর্কিত অংশ

১৯৭৫-এ জন্ম
জীবিত ব্যক্তি
পাকিস্তানি হকি খেলোয়াড়
করাচির ব্যক্তি
অলিম্পিক মাঠে পাকিস্তানি হকি খেলোয়াড়
২০০০-তে গ্রীষ্মকালীন অলিম্পিকের হকি খেলোয়াড়
২০০৪-তে গ্রীষ্মকালীন অলিম্পিকের হকি খেলোয়াড়
এশিয়ান গেমসের জন্য পাকিস্তানের প্রতিযোগী
এশিয়ান গেমসে হকিতে পদকপ্রাপ্ত ব্যক্তি
২০১২-তে গ্রীষ্মকালীন অলিম্পিকের হকি খেলোয়াড়
১৯৭৭-এ জন্ম
এশিয়ান গেমসে স্বর্ণপদক বিজয়ী পাকিস্তানি
এশিয়ান গেমসে ব্রোঞ্জপদক বিজয়ী পাকিস্তানি
১৯৯৮ এশিয়ান গেমসের পদক বিজয়ী
২০১০ এশিয়ান গেমসের পদক বিজয়ী
প্রবাসী ফিল্ড হকি খেলোয়াড়
ক্রিকেট বিশ্বকাপের দলসমূহ

এটি ক্রিকেট বিশ্বকাপে বিভিন্ন আন্তর্জাতিক দলের পারফরমেন্সর একটি সারসংক্ষেপ।

অভিষেক দল 

দ্রষ্টব্য: পূর্ব আফ্রিকা ১৯৭৫ ক্রিকেট বিশ্বকাপে অংশগ্রহণ করলেও এখন আর দলটির কোন অস্তিত্ব নেই। 

এখানে প্রতিটি বিশ্বকাপে প্রতিযোগী দলের সংখ্যা দেওয়া হল। 

দলসমূহ
সুলতান আজলান শাহ কাপ

সুলতান আজলান শাহ কাপ মালয়শিয়ায় অনুষ্ঠিত আন্তর্জাতিক পর্যায়ের পুরুষ হকির একটি বাৎসরিক প্রতিযোগিতা। ১৯৮৩ সালে এটি একটি দ্বি-বার্ষিক প্রতিযোগিতা হিসেবে চালু হয় এবং ক্রমবর্ধমান জনপ্রিয়তার কারণে ১৯৯৮ সাল থেকে এটি বাৎসরিক প্রতিযোগিতায় রূপন্তরিত হয়। হকির একজন নিবেদিতপ্রাণ সমর্থক মালয়শিয়ার নবম রাজা সুলতান আজলান শাহ-এর নামানুসারে এই প্রতিযোগিতাটির নামকরণ করা হয়েছে।

ফলাফল

দলগত ফলাফল 

* যুগ্মভাবে চ্যাম্পিয়ন

মহাদেশগত ফলাফল

তথ্যসূত্র

বহিঃসংযোগ 
 অফিসিয়াল ওয়েব সাইট 

পুরুষদের আন্তর্জাতিক হকি প্রতিযোগিতা
স্বাগতিক মালয়েশিয়ায় আন্তর্জাতিক হকি প্রতিযোগিতা
পুরুষ হকি এশিয়া কাপ

এএইচএফ পুরুষ হকি এশিয়া কাপ হকির একটি আন্তর্জাতিক প্রতিযোগিতা যা পুরুষ ও মহিলা উভয় গ্রুপের জন্য এশিয়ান হকি ফেডারেশন (এএইচএফ)-এর ব্যবস্থাপনায় অনুষ্ঠিত হয়। এটি পুরুষ বিভাগে ১৯৮২ সাল থেকে অনুষ্ঠিত হচ্ছে। বিজয়ী দল এশীয় চ্যাম্পিয়নের সুনাম অর্জন করে ও বিশ্বকাপের জন্য যোগ্যতা অর্জন করে।

ফলাফল

প্রতিযোগিতার সার-সংক্ষেপ

দলীয় ফলাফল

দলসমূহের অভিষেক

দলসমূহের পারফরম্যান্স

তথ্যসূত্র

বহিঃসংযোগ 
 রেডিফ.কম: এশিয়া কাপ
Asian Hockey Federation
todor66.com archive

আন্তর্জাতিক ফিল্ড হকি প্রতিযোগিতা
এশীয় চ্যাম্পিয়নশিপ
পুরুষ হকি এশিয়া কাপ
এশিয়ান হকি ফেডারেশন

এশিয়ান হকি ফেডারেশন এশিয়া মহাদেশের হকি খেলার নিয়ন্ত্রক সংস্থা। আন্তর্জাতিক হকি সংস্থার অন্তর্ভুক্ত এই সংস্থার বর্তমান সদস্য সংখ্যা ৩০। এই সংস্থার বর্তমান সভাপতি মালয়েশিয়ার সুলতান আজলান শাহ।

সদস্য 
 
  আফগানিস্তান
  বাংলাদেশ
  ব্রুনাই
  কম্বোডিয়া
  গণচীন
  চীনা তাইপেই
  হংকং
  ভারত
  ইন্দোনেশিয়া
  ইরান
  জাপান
  কাজাখস্তান
  দক্ষিণ কোরিয়া
  উত্তর কোরিয়া
  ম্যাকাও
  মালয়েশিয়া
  মঙ্গোলিয়া
  মায়ানমার
  নেপাল
  ওমান
  পাকিস্তান
  ফিলিপাইন
  কাতার
  সিঙ্গাপুর
  শ্রীলঙ্কা
  তাজিকিস্তান
  থাইল্যান্ড
  তুর্কমেনিস্তান
  সংযুক্ত আরব আমিরাত
  উজবেকিস্তান

প্রতিযোগিতা 
 পুরুষ হকি এশিয়া কাপ
 মহিলা হকি এশিয়া কাপ
 এশিয়ান হকি চ্যাম্পিয়নস ট্রফি
 জুনিয়র মহিলা এশিয়া কাপ (হকি)
 জুনিয়র পুরুষ এশিয়া কাপ (হকি)
 এশিয়ান গেমসে হকি - হকি
 এশিয়ান চ্যাম্পিয়নস ক্লাব কাপ (হকি)
 ইনডোর হকি এশিয়া কাপ
 ইনডোর এশিয়া ক্লাব কাপ (হকি)

জাতীয় দলের র‌্যাঙ্কিং 

|rank_header=FIH|footer1=INSERT_LAST_DATE থেকে পরিবর্তন}}

তথ্যসূত্র

বহিঃসংযোগ 
 অফিসিয়াল ওয়েবসাইট

ফিল্ড হকি সংগঠন
আন্তর্জাতিক ক্রীড়া সংস্থা
এশিয়ায় ক্রীড়া পরিচালনা পরিষদ
ফিফা কনফেডারেশন্স কাপ

ফিফা কনফেডারেশন্স কাপ জাতীয় দলগুলোর একটি সংযুক্ত ফুটবল টুর্নামেন্ট যেটি ফিফার ব্যবস্থাপনায় প্রতি চার বছর পর পর অনুষ্ঠিত হয়। এতে অংশগ্রহণ করে ছয়টি মহাদেশীয় প্রতিযোগিতার চ্যাম্পিয়ন দল; যথা: উয়েফা, কনমেবল, কনকাকাফ, সিএএফ, এএফসি, ওএফসি চ্যাম্পিয়ন দল এবং বিশ্বকাপ জয়ী দল ও স্বাগতিক দেশ; অর্থ্যাৎ মোট ৮টি দল। ২০০৫ সাল থেকে এই প্রতিযোগিতাটি পরবর্তী বছর যে দেশে ফিফা বিশ্বকাপ অনুষ্ঠিত হবে সেখানে অনুষ্ঠিত হচ্ছে।

শুরুর ইতিহাস 
সর্বপ্রথম ১৯৯২ সালে এটি কিং ফাহাদ কাপ টুর্নামেন্ট নামে সৌদি আরবে শুরু হয়।

ফলাফল

কিং ফাহাদ কাপ

ফিফা কনফেডারেশন্স কাপ

সেরা চারে পৌছানো দলগুলোর ফলাফল

গোলদাতা

সব মিলিয়ে

হ্যাট্রিক

সম্মাননা

গোল্ডেন বল 
"গোল্ডেন বল" পুরস্কারটি টুর্নামেন্টের সেরা খেলোয়াড়কে দেয়া হয়, যা সংবাদ মাধ্যমের কর্মীদের দ্বারা নির্বাচন করা হয়।

গোল্ডেন সু 
গোল্ডেন সু" পুরস্কারটি টুর্নামেন্টে সর্ব্বোচ্চ গোলদাতাকে দেয়া হয়। যদি একাধিক খেলোয়াড় সমান সংখ্যক গোল করে তবে সবার্ধিক অংশগ্রহকারীকে দেয়া হয়।

গোল্ডেন গ্লাভস্ 
"গোল্ডেন গ্লাভস্" পুরস্কারটি টুর্নামেন্টের সেরা গোলরক্ষক-কে দেয়া হয়।

ফিফা ফেয়ার প্লে পুরস্কার 
ফিফা ফেয়ার প্লে পুরস্কার" প্রতিযোগিতার সবচেয়ে পরিচ্ছন্ন খেলা উপহার দানকারী দলকে প্রদান করা হয়, যার নিয়মাবলী ফিফা ফেয়ার প্লে কমিটি নির্ধারন করে দেয়।

বিজয়ী কোচ

তথ্যসূত্র 

ফিফা
ফিফা কনফেডারেশন্স কাপ
ফিফা প্রতিযোগিতা
১৯৯২-এ প্রতিষ্ঠিত
বিলুপ্ত আন্তর্জাতিক ফুটবল প্রতিযোগিতা
গাইয়া অনুসিদ্ধান্ত

গাইয়া অনুসিদ্ধান্ত একটি প্রস্তাবনা যেখানে বলা আছে, প্রতিটি জীব তাদের পরিপার্শ্বের সাথে এমনভাবে ক্রিয়াশীল যাতে করে পৃথিবীর সমস্তটাই একটা স্বনিয়ন্ত্রিত জটিল ব্যবস্থায় পরিণত হয়, এই ব্যবস্থাটি আবার পৃথিবীকে জীবনধারণের উপযোগী করে তোলে। অন্য কথায়, পৃথিবী নিজেই একটি জীবন্ত সত্তা। এই প্রস্তাবনা উপস্থাপন করেন বিজ্ঞানী জেমস লাভলক ১৯৭২ সালে এবং অণুজীববিজ্ঞানী লিন মারগুলিস ১৯৭৪ সালে তত্ত্বটি সমর্থন করেন।

ইতিহাস 
পৃথিবী একটি জীবন্ত সত্তা এটা প্রায় ৪০০ খৃস্টপূর্বাব্দে প্লেটোর কাছ থেকে পাওয়া ধারণা। নাসায় কর্মরত ব্রিটিশ বিজ্ঞানী জেমস লাভলক তত্ত্বটিকে পুনরায় আলোচনায় আনেন। তিনি পৃথিবীর বায়ুমণ্ডল বিশ্লেষণের সময় লক্ষ্য করলেন যে, আমাদের বায়ুমণ্ডল ভূ-রাসায়নিক প্রক্রিয়ায় তার সাম্যাবস্থা বজায় রাখে। এতে এর জীবকূল জীবন ধারণ করে। আবার জীবকূল জীবনধারণ করে বলেই এই সাম্যাবস্থাটি বজায় থাকে। যেমন, বাতাসের অক্সিজেন মাত্রা ঠিক রাখতে উদ্ভিদের অবদানের কথা বলা যায়। কাজেই তিনি বলেন, পার্থিব জৈব আর ভৌত প্রক্রিয়াগুলো এমন অবস্থা তৈরি করে এবং নিয়ন্ত্রণ করে যা জীবনের অব্যাহত অস্তিত্বের জন্যই সহায়ক।

প্রাসঙ্গিকতা 
লাভলকের এই অনুসিদ্ধান্তটি এখন প্রাসঙ্গিক এই কারণে যে, মানবসৃষ্ট কিছু পরিবর্তনের কারণে আমাদের আবহাওয়া, পরিবেশ, খাদ্য ব্যবস্থা এবং স্বাস্থ্য হুমকির সম্মুখীন। গ্রিন হাউস প্রতিক্রিয়ার ফলে পৃথিবী হয়তো একদিন বসবাসের অনুপযোগী হয়ে পড়বে। এই ব্যাপারটি গাইয়া তত্ত্বের মাধ্যমে খুব ভালোভাবে ব্যাখ্যা করা যেতে পারে।

তথ্যসূত্র

বহিঃসংযোগ 
 লাভলক: 'আমরা গ্রহটিকে বাঁচাতে পারি না' বিবিসি এর বিজ্ঞান ও প্রযুক্তি বিষয়ক সংবাদ
 সাক্ষাৎকার: জেসপার জেরার্ডকে দেয়া জেমস লাভলকের সাক্ষাৎকার 

দর্শন
১৯৬৫-এ প্রবর্তন
জ্যোতির্বৈজ্ঞানিক অনুকল্প
জীববৈজ্ঞানিক অনুকল্প
জলবায়ু পরিবর্তনের প্রতিক্রিয়া
ব্যবস্থা পরিচালনা বিজ্ঞান
পৃথিবী
বিবর্তন
বাইডান ডি’অরো

বাইডান ডি'অরো শব্দটি ইটালীয় ভাষায় ব্যবহৃৎ হয় যার অর্থ "দামী ময়লারপাত্র" (Golden Bin বা Golden Trashcan)", ‌এবং এটি ইতালীয় সিরি-এ ফুটবল প্রতিযোগীতার সবচেয়ে বাজে খেলোয়াড়কে প্রদান করা হয়। এই বিজয়ী ইউরোপীয়ান ফুটবলের সেরা খেলোয়াড় নির্বাচনের ব্যালন ডি'অর প্রতিযোগীতার সময় "কেটারস্পোর্টস্‌" অনুষ্ঠানের শ্রোতাদের ভোটে নির্বাচিত হন, যেটি রাই রেডিও ২-এ প্রচারিত হয়। ২০০৩ সালে এটি প্রথম দেয়া হয়, যা তৎকালীন এসি মিলানের ফুটবলার রিভাল্ডো পান।

বিজয়ী

তথ্যসূত্র

বহিঃসংযোগ 
 রেডিও ২ – বাইডান ডি'অরো

ইটালীর ফুটবল
২০০৩-এ প্রবর্তিত পুরস্কার
ফুটবল সংস্কৃতি
২০১২-এ বিলুপ্ত পুরস্কার
টনি গ্রেগ

অ্যান্থনি উইলিয়াম "টনি" গ্রেগ (; ৬ অক্টোবর, ১৯৪৬২৯ ডিসেম্বর, ২০১২) ছিলেন একজন ইংরেজ টেস্ট ক্রিকেটার যিনি পরবর্তীকালে আন্তর্জাতিক ক্রিকেটে ধারাভাষ্যকার হিসেবে পরিচিতি পান। জন্মগ্রহণ করেন দক্ষিণ আফ্রিকায়, তার বাবা স্কটল্যান্ডের বাসিন্দা হওয়ার সুবাদে ইংল্যান্ডের জাতীয় ক্রিকেট দলে খেলার সুযোগ পান।

১৯৭৫ সালে উইজডেন কর্তৃপক্ষ কর্তৃক তিনি বর্ষসেরা ক্রিকেটাররূপে মনোনীত হয়।

খেলোয়াড়ী জীবন 
টনি গ্রেগের টেস্ট অভিষেক হয় ১৯৭২ সালে, ম্যানচেস্টারের ওল্ড ট্র্যাফোর্ডে অস্ট্রেলিয়ার বিপক্ষে। ১৯৭৭ সালে তার খেলোয়াড়ী জীবনের শেষ টেস্টেও প্রতিপক্ষ ছিল অস্ট্রেলিয়া। টনি গ্রেগ ইংল্যান্ডের হয়ে ৫৮টি টেস্ট খেলেছেন। ক্রিকেট ক্যারিয়ারে টনি গ্রেগ একজন অল-রাউন্ডার হিসেবেই পরিচিত ছিলেন। ব্যাট হাতে ৪০ গড়ে তিনি রান করেছেন ৩৫৯৯। ৬ ফুট ৬ ইঞ্চি দীর্ঘ টনি গ্রেগ বোলার হিসেবেও ছিলেন সফল। টেস্টে ৩২.২০ গড়ে ১৪১টি উইকেট নিয়েছিলেন তিনি। তিনি মিডিয়াম পেস-অফব্রেক দুটোই করতে পারতেন। ১৪টি টেস্টে অধিনায়কত্বও করেছেন ইংল্যান্ড দলের।

বিতর্কিত ভূমিকা 
১৯৭৭ সালে অস্ট্রেলিয়ায় বিখ্যাত ক্যারি প্যাকার সিরিজে ইংলিশ ক্রিকেট বোর্ডের নিষেধাজ্ঞা অমান্য করে খেলার জন্য তিনি আজীবন ক্রিকেট থেকে বহিষ্কৃত হন।

ক্রিকেট ছেড়ে দেওয়ার পর তিনি অস্ট্রেলিয়ায় স্থায়ীভাবে বসবাস শুরু করেন। ধনকুবের ক্যারি প্যাকারের প্রতিষ্ঠিত টেলিভিশন চ্যানেল ‘চ্যানেল নাইন’-এ তিনি ক্রিকেট ধারাভাষ্য শুরু করেন। আশির দশক থেকে শুরু মৃত্যুর আগ পর্যন্ত তিনি ক্রিকেট সম্প্রচারের ‘বিপ্লব’ চ্যানেল নাইনের ধারাভাষ্যকার দলের সদস্য ছিলেন। তিনি চ্যানেল নাইন ছাড়াও বিভিন্ন সম্প্রচার দলের হয়ে ক্রিকেট ধারাভাষ্যে নিয়োজিত ছিলেন।

দেহাবসান 
২০১২ সালের মে মাসে তার ফুসফুসে সমস্যা দেখা দেয়। প্রথমে সেটাকে ব্রঙ্কাইটিস হিসেবে শনাক্ত করা হলেও সেপ্টেম্বর-অক্টোবর মাসে চিকিত্সকেরা নিশ্চিত হন যে তিনি ক্যান্সারের সঙ্গেই বাস করছেন। তার ডান ফুসফুসে ক্যান্সার ধরা পড়ে। এরপর থেকে শুরু হয় তার চিকিৎসা। কিন্তু চিকিৎসায় তার অবস্থার কোনো পরিবর্তন হয়নি। ২৯ ডিসেম্বর ২০১২, শনিবার সকালে অস্ট্রেলিয়ার সিডনিতে হার্ট অ্যাটাকে মৃত্যুবরণ করেন তিনি।

তথ্যসূত্র

বহিঃসংযোগ

আরও দেখুন 
 অ্যালান নট
 কলিন ব্লাইদ
 ইংল্যান্ড ক্রিকেট দল

১৯৪৬-এ জন্ম
২০১২-এ মৃত্যু
১৯৭৫ ক্রিকেট বিশ্বকাপের ক্রিকেটার
১৯৬৯ থেকে ২০০০ সময়কালীন ইংরেজ ক্রিকেটার
ইংরেজ ক্রিকেটার
ইংরেজ ক্রিকেট ধারাভাষ্যকার
ইংল্যান্ডের টেস্ট ক্রিকেটার
ইংল্যান্ড ক্রিকেট দলের অধিনায়ক
ইংল্যান্ডের একদিনের আন্তর্জাতিক ক্রিকেটার
ইস্টার্ন প্রভিন্সের ক্রিকেটার
ইন্টারন্যাশনাল ক্যাভেলিয়ার্সের ক্রিকেটার
উইজডেন বর্ষসেরা ক্রিকেটার
বর্ডারের ক্রিকেটার
বিশ্ব সিরিজ ক্রিকেট খেলোয়াড়
মেরিলেবোন ক্রিকেট ক্লাবের ক্রিকেটার
মৃগীরোগে আক্রান্ত ব্যক্তি
সাসেক্সের ক্রিকেটার
সাসেক্স ক্রিকেট অধিনায়ক
ফুসফুসের ক্যান্সারে মৃত্যু
ইংল্যান্ডের টেস্ট ক্রিকেট অধিনায়ক
অস্ট্রেলিয়ায় অভিবাসী
স্কটিশ বংশোদ্ভূত ইংরেজ ব্যক্তি
স্কটিশ বংশোদ্ভূত দক্ষিণ আফ্রিকান ব্যক্তি
দক্ষিণ আফ্রিকান শ্বেতাঙ্গ ব্যক্তি
এ. ই. আর. জিলিগান একাদশের ক্রিকেটার
ডি. এইচ. রবিন্স একাদশের ক্রিকেটার
২০শ শতাব্দীর ইংরেজ পুরুষ ক্রীড়াবিদ
যুক্তরাজ্যে অভিবাসী
দক্ষিণ আফ্রিকান বংশোদ্ভূত ইংরেজ
ব্রাজিলে ফুটবল

ফুটবল ব্রাজিলের সবচেয়ে জনপ্রিয় খেলা। ব্রাজিল ফুটবলের বিশ্বকাপে রেকর্ড পাঁচ বার জয়ী হয়েছে, ১৯৫৮ সালে, ১৯৬২ সালে, ১৯৭০ সালে, ১৯৯৪ সালে ও ২০০২ সালে এবং একমাত্র দল যারা প্রতিটি বিশ্বকাপে খেলার যোগ্যতা অর্জন করেছে। ১৯৭০ সালে তৃতীয় বার বিশ্বকাপ জয় করার পর ব্রাজিল জুলে রিমে ট্রফি স্থায়ীভাবে নিজেদের করে নেয়।

ব্রাজিলে ফুটবল খেলাকে খুব গুরত্বের সাথে গ্রহণ করা হয়। ফিফা বিশ্বকাপ চলাকালীন সময় কর্মীরা তাদের কাজকর্ম থেকে বিরত থাকে তাদের দলের খেলা দেখার জন্য; ‌এমনকি ব্যাংকগুলো পর্যন্ত তাদের কর্মীদের খেলা দেখার সুবিধার্থে খেলা শুরু হওয়ার তিন ঘণ্টা পূর্বেই বন্ধ হয়ে যায়

ব্রাজিলিয়ান ফুটবল পরিচালনার দায়িত্বে রয়েছে "ব্রাজিলিয়ান ফুটবল কনফেডারেশন"। ব্রাজিল ২০১৪ সালের বিশ্বকাপের স্বাগতিক দেশ।

ইতিহাস

লীগ পদ্ধতি 
ব্রাজিলে চার স্তর বিশিষ্ট ফুটবল লীগ পদ্ধতি বিদ্যমান:
 কেম্পেওনাতো ব্রাসিলেইরো সিরি এ
 কেম্পেওনাতো ব্রাসিলেইরো সিরি বি
 কেম্পেওনাতো ব্রাসিলেইরো সিরি সি
 কেম্পেওনাতো ব্রাসিলেইরো সিরি ডি

এছাড়াও ব্রাজিলে রাজ্যস্তরে চ্যাম্পিয়নশীপ পদ্ধতি রয়েছে যারা স্তর বিন্যাসের দিক থেকে জাতীয় প্রতিযোগিতা অপেক্ষা নিম্নস্তরের নয় যদিও এগুলো ক্লাবগুলোর জাতীয় পর্যায়ের লীগে উত্তোরণের জন্য ব্যবহৃৎ হয়।

টেলিভিশনে ব্রাজিলের ফুটবল 

টেলিভিশনের বিভিন্ন চ্যানেলে ব্রাজলের ফুটবল খেলা অতি সহজেই নিয়মিতভাবে দেখা যায়।

ফ্রি চ্যানেল 
 রিডি গ্লোবো চ্যানেল- সিরি এ, সিরি বি, কোপা লিবার্টাডোর্স, কোপা সুল-আমেরিকানা, কোপা ডো ব্রাসিল এবং নিজের রাজ্যের বেশির ভাগ রাজ্য চ্যাম্পিয়নশীপ।
 রিডি ব্যান্ডিরান্টেস চ্যানেল - সিরি বি, উয়েফা চ্যাম্পিয়ন্স লীগ এবং কেম্পেওনাতো পাউলিস্তা (রাজ্য স্তরের)।
 রিডি টিভি! চ্যানেল - সিরি বি এবং উয়েফা কাপ।
 টিভি এসপোর্টি ইন্টারেটিভো চ্যানেল - উয়েফা চ্যাম্পিয়ন্স লীগ, ইংলিশ প্রিমিয়ার লীগ, ইতালীয় সিরি এ, জার্মান বুন্দেসলীগা, ফিফা ক্লাব ওয়াল্ড কাপ, আর্জেন্টাইন প্রিমিরা ডিভিশন, কোপা ডেল রে, এফএ কাপ, কোউপ ডি ফ্রান্স, পর্তুগীজ লীগা।
 রিডি ভিডা - [[কেম্পেওনাতো পাউলিস্তা সিরি এ২, কোডা পাউলিস্তা ডি ফুটিবল।

পেইড চ্যানেল 
 স্পোরটিভি চ্যানেল - সিরি এ, সিরি বি, কোপা লিবার্টাডোর্স, কোপা সুল-আমেরিকানা, কোপা ডো ব্রাসিল, কেম্পেওনাতো আর্জেন্টিনো, ফ্রেঞ্চ লীগ-১, ইতালীয় সিরি এ, উয়েফা কাপ।
 ইএসপিএন/ইএসপিএন ব্রাসিল চ্যানেল - কোপা ডো ব্রাসিল, উয়েফা চ্যাম্পিয়ন্স লীগ, স্প্যানিশ লা লীগা, ইংলিশ প্রিমিয়ার লীগ, জার্মান বুন্দেসলীগা, ইতালীয় সিরি এ, কোপা সাও পাওলো ডি ফুটিবল জুনিয়র।
 প্রিমিয়ার এফসি চ্যানেল - সিরি এ, সিরি বি।

আরও দেখুন 
 ব্রাজিলিয়ান ফুটবল কনফেডারেশন

তথ্যসূত্র
ফিফা বিশ্বকাপ ট্রফি

ফিফা বিশ্বকাপ ট্রফি () বিশ্বকাপ ফুটবলের মূল পুরস্কারটির নাম। এটিকে ফরাসি ভাষায় আদিতে "ভিক্তোয়ার আলিয়ে" (Victoire alliée) ডাকনাম দেয়া হলেও সর্বসাধারণের কাছে এটি "বিশ্বকাপ" বা "কুপ দ্যু মোঁদ" (Coupe du Monde) নামেই পরিচিত ছিল। পরে ১৯৪৬ সালে ফিফার সাবেক সভাপতি জুল রিমে-র স্মরণে এটিকে "জুল রিমে শিরোপা" নামে নামকরণ করা হয়। জুল রিমে শিরোপাটি মূলত গ্রিক বিজয়ের দেবী নিকে-র একটি স্বর্ণমূর্তি ছিল, যেটি আবার উপরে একটি অষ্টকোণী পেয়ালা (কাপ) ধরে ছিল। 

দ্বিতীয় বিশ্বযুদ্ধের সময় এই শিরোপাটি ছিল ১৯৩৮ সালের বিশ্বকাপজয়ী ইতালি দলের নিকটে। নাৎসিদের হাত থকে শিরোপাটিকে রক্ষা করার জন্য ফিফার সহ-সভাপতি ও এফআইজিসি-এর সভাপতি ইতালির অধিবাসী অত্তোরিনো বারাস্সি খুব সন্তর্পণে এটিকে একটি ব্যাংক থেকে তুলে রোমে নিয়ে যান এবং একটি জুতার বাক্সের ভেতরে ভরে তাঁর নিজের বিছানার নিচে লুকিয়ে রাখেন।

ইংল্যান্ডে অনুষ্ঠিত ১৯৬৬ সালের বিশ্বকাপ ফুটবল শিরোপা প্রতিযোগিতার চার মাস আগে ১৯৬৬ সালের ২০ই মার্চ তারিখ ওয়েস্টমিনিস্টার সেন্ট্রাল হলে আয়োজিত একটি উন্মুক্ত প্রদর্শনী থেকে শিরোপাটি চুরি হয়ে যায়। মাত্র সাতদিন পর খবরের কাগজে মোড়ানো অবস্থায় এটি পিকেল্স নামক একটি কুকুর দক্ষিণ লন্ডনের আপার নরউড অঞ্চলের শহরতলীর বাগান এলাকা থেকে উদ্ধার করে।

ব্রাজিল ১৯৭০ সালে তৃতীয়বারের মতো বিশ্বকাপ জয় করার পর শিরোপাটিকে তাদেরকে স্থায়ীভাবে দিয়ে দেয়া হয়। এটিকে রিউ দু জানেইরু-তে অবস্থিত ব্রাজিলীয় ফুটবল কনফেডারেশনের সদর দপ্তরে একটি তাকে সাজিয়ে রাখা হয়েছিল, যার সম্মুখভাগ ছিল বুলেটরোধক কাচ দ্বারা নির্মিত।

১৯৮৩ সালের ১৯শে ডিসেম্বর কাঠের অংশটি ভেঙে শিরোপাটি পুনরায় চুরি হয়ে যায়, চার ব্যক্তিকে দায়ী করা হয় এবং জেরা করা হয় কিন্তু শিরোপাটি আর পাওয়া যায়নি।

কনফেডারেশন তাদের নিজেদের জন্য ইস্টম্যান কোডাক ব্যবসা প্রতিষ্ঠানকে দিয়ে ১.৮৮ কেজি (৩.৯৭ পা.) স্বর্ণ দ্বারা একটি প্রতিমূর্তি (রেপ্লিকা) তৈরি করিয়েছে। ব্রাজিলের রাষ্ট্রপতিকে ১৯৮৪ সালে এই প্রতিমূর্তিটি উপহার দেয়া হয়।

তথ্যসূত্র

বহিঃসংযোগ 
 The story of the 1966 theft The Observer
 FIFA Trophies (PDF) 
 Official website of Silvio Gazzaniga, the sculptor of the trophy
 

বিশ্বকাপ ট্রফি
ট্রফি
অ্যাসোসিয়েশন ফুটবল শিরোপা ও পুরস্কার
ফিফা পুরস্কার
স্বর্ণের জিনিস
ক্রিকেটআর্কাইভ

ক্রিকেটআর্কাইভ ক্রিকেট খেলার বিভিন্ন রেকর্ডের বিস্তারিত বিবরণ দেয়ার একটি ওয়েব সাইট। এটি ক্রিকেট বিষয়ক বিভিন্ন রেকর্ডের সবচেয়ে বিস্তারিত ও পরিপূর্ণ ইন্টারনেট ডাটাবেজ হিসেবে বিবেচিত হয়, যাতে সকল প্রথম শ্রেণীর ম্যাচের স্কোরকার্ডসহ টেস্ট ম্যাচ, একদিনের আন্তর্জাতিক ম্যাচ, প্রমীলা টেস্ট ম্যাচ ও প্রমীলা একদিনের আন্তর্জাতিক ম্যাচ, আইসিসি ট্রফি, অনূর্ধ্ব-১৯ আন্তর্জাতিক খেলার বর্ণনা সংরক্ষিত রয়েছে। ২০০৬ সালের প্রথম থেকে এটি ইংল্যান্ডের দ্বিতীয় বিভাগ ও অন্যান্য ম্যাচের পরিসংখ্যান সংরক্ষণ করছে। এর সম্পাদনার কাজে জড়িত আছেন পরিসংখ্যানবিদ পিটার গ্রিফিথ ও ফিলিপ বেইলী।

আরও দেখুন 
 ক্রিকইনফো

তথ্যসূত্র

বহিঃসংযোগ 
 ক্রিকেটআর্কাইভ-এর অফিসিয়াল ওয়েব সাইট

ক্রিকেট ওয়েবসাইট
২০০৩-এ প্রতিষ্ঠিত ইন্টারনেট সম্পত্তি
ক্রীড়া ডাটাবেস
ইএসপিএন ক্রিকইনফো

ইএসপিএনক্রিকইনফো () ক্রিকেট খেলার সাথে সংশ্লিষ্ট একটি ওয়েবসাইট। এই সাইটিতে ক্রিকেট খেলা সংক্রান্ত বিভিন্ন খবর, নিবন্ধ, লাইভ সংযোগ, ব্লগিং, স্কোরকার্ড, স্ট্যাটগুরু নামক ঐতিহাসিক ম্যাচ ও অষ্টাদশ শতক থেকে বর্তমানকালের পর্যন্ত খেলোয়াড়দের পরিসংখ্যান প্রদর্শিত হয়। এর সম্পাদক সামবিত বাল।

ড. সিমন কিং এই ওয়েব সাইটটিকে প্রকৃতপক্ষে ১৯৯৩ সালে প্রাক-ওয়াল্ড ওয়াইড ওয়েব-এর আকৃতিতে প্রস্তুত করেন, যা ২০০২ সালে ক্রিকেট সংক্রান্ত অসংখ্য পত্রিকা ও অ্যালমেনাকের রচয়িতা উইজডেন গ্রুপের সাথে একীভূত হয়। উইজডেন গ্রুপের বিভিন্ন উত্থান-পতনের ফলে এটি ২০০৭ সালে ইএসপিএন-এর নিকট বিক্রয় করে দেয়া হয়।

আরও দেখুন 
 ক্রিকবাজ
 ক্রিকেটআর্কাইভ

তথ্যসূত্র

বহিঃসংযোগ 
 ইএসপিএনক্রিকইনফো.কম
 ক্রিকইনফোপোর্টাল.ইন

ক্রিকেট ওয়েবসাইট
ইএসপিএন
গোফার (প্রটোকল)
১৯৯৩-এ প্রতিষ্ঠিত ইন্টারনেট সম্পত্তি
ভারতের ক্রীড়া গণমাধ্যম
২০০৭-এ অধিগ্রহণ ও একত্রীকরণ